सत्यनारायण शर्मा प्रोटेम स्पीकर बने
Wednesday, January 1, 2014
रायपुर | संवाददाता: रायपुर ग्रामीण से जीते कांग्रेस विधायक सत्यनारायण शर्मा ने बुधवार को प्रोटेम स्पीकर की शपथ ली. उन्हें प्रोटेम स्पीकर की शपथ राज्यपाल शेखर दत्त ने दिलवाई. इस प्रकार सत्यनारायण शर्मा छत्तीसगढ़ के चौथे विधानसभा के प्रोटेम स्पीकर बनें.
6 जनवरी को जब छत्तीसगढ़ विधानसभा का सत्र प्रारंभ होगा तब प्रोटेम स्पीकर सत्यनारायन शर्मा सभी विधायकों को शपथ दिलवाएंगे.
सत्यनारायण शर्मा पहली बार 1985 में मध्यप्रदेश विधानसभा के विधायक बने थे. वे 6 बार विधायक चुने गये हैं.
छत्तीसगढ़ की इस चौथी विधानसभा में सत्यनारायण शर्मा सबसे वरिष्ठ विधायक हैं इसलिये उन्हें प्रोटेम स्पीकर बनाया गया है. इस मौके पर मुख्यमंत्री रमन सिंह, पूर्व विधानसभा अध्यक्ष धरमलाल कौशिक समेत कई आला अफसर मौजूद थे
awa_Deva eng_Latn awa_Deva awa_Deva awa_Deva awa_Deva